सच तो यह है कि अपनी हर समस्या का समाधान भी अपने आसपास ही मौजूद रहता है। बस अपने दिमाग में बल्ब जलने भर की देर होती है। जब कोई क्रांतिकारी आयडिया मन में आता है तब सब चीजें गौण हो जाती हैं। एडिसन अपने घर के ‘बेसमेंट’ में बनी प्रयोगशाला में घंटों बैठे रहते थे। उन्हें न खाने की सुध रहती थी और न सोने की चिंता। कहते हैं कि ‘विद्युत बल्ब’ के व्यवहारिक मॉडल को विकसित करने के लिए उन्होंने करीब दस हजार आयडिया को परखा।